মাহবুবুর রহমান সুফিল

**মাহবুবুর রহমান সুফিল** (জন্ম: ১০ আগস্ট ১৯৯৯; **মাহবুবুর রহমান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; আরামবাগের হয়ে তিনি ২১ ম্যাচে ২টি গোল করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন।

২০১৭ সালে, সুফিল বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩১ ম্যাচে ৫টি গোল করেছেন।

দলগতভাবে, সুফিল এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

## প্রারম্ভিক জীবন
মাহবুবুর রহমান সুফিল ১৯৯৯ সালের ১০ই আগস্ট তারিখে বাংলাদেশের মৌলভীবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সুফিল বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ১৮ ম্যাচে অংশগ্রহণ করে ৬টি গোল করেছেন। তিনি ২০১৭ সালের ১৮ই সেপ্টেম্বর তারিখে ২০১৭ সাফ অনূর্ধ্ব-১৮ চ্যাম্পিয়নশিপের গ্রুপ পর্বের ম্যাচে ভারত অনূর্ধ্ব-১৮ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৮ সালের ২৭শে মার্চ তারিখে, মাত্র ১৮ বছর ৭ মাস ১৮ দিন বয়সে, সুফিল লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৩তম মিনিটে আক্রমণভাগের খেলোয়াড় তৌহিদুল আলম সবুজের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করে একজন আক্রমণভাগের খেলোয়াড় হিসেবে খেলেছেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে সুফিল সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের মাত্র ১৯ মিনিট পর বাংলাদেশের জার্সি গায়ে প্রথম গোলটি করেন; লাওসের বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল
;অনূর্ধ্ব-২০

;অনূর্ধ্ব-২৩

;জাতীয়

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বসুন্ধরা কিংসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:আরামবাগ ক্রীড়া সংঘের ফুটবলার
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:এশিয়ান গেমসে বাংলাদেশের ফুটবলার